মনতে আজি ঠানি ললোঁ দিনটোত যিমান ব্যস্ততা থাকিলেও আজি কাটাৰৰ ডায়েৰী এখিলা পাত হলেও লিখিমেই।এইখিনিতে এটা কথা কৈ লোৱা ভাল হব বুলি ভাবিছোঁ- পাঠকসকলে আজিৰ লিখাখিনিত হয়তো বিশেষ ৰস বিচাৰি নাপাই পৰীক্ষাত লিখা এক ৰচনাৰ দৰে ভাবি লব পাৰে। বিগত বছৰটোৰ দেশখনৰ কি কি কথা লিখিম চমুকৈ পাগুলিয়ালে এনেদৰে হব :
২০১২চনৰ মাজ ভাগৰ পৰা থাইলেণ্ডৰ বিখ্যাত অননন্তৰা গোটে কাটাৰৰ কাষৰ পাৰস্য সাগৰৰ এটি অৰ্ধচন্দ্ৰাকাৰ দ্বীপত ৰিচৰ্ট বনোৱাৰ কাম আৰম্ভ কৰে আৰু নিৰ্মাণ কাৰ্য প্ৰায় সম্পূৰ্ণ হোৱাত আজি এক জানুৱাৰীৰ দিনা কাটাৰৰ প্ৰধানমন্ত্ৰী শ্বেইখ আব্দুল্লা বিন নাচেৰ বিন খলিফা অল থানিয়ে অনুষ্ঠানিকভাবে এই "বানানা অননন্তৰা ৰিচৰ্ট"ৰ আৰম্ভণি ঘোষণা কৰে। কাটাৰৰ টুৰিজমৰ দিশত ই এক নিশ্চিতভাবে উল্লেখযোগ্য সংযোজন। গাল্ফৰ সমূহ দেশৰ বিশেষকৈ চৌডি আৰবৰ সম্ভ্ৰান্ত, ধনবান পৰ্যটকে ইয়াত ভীৰ কৰিবহি বুলি অনুমান কৰা হৈছে। ইয়াৰ ওপৰিও ইউৰোপৰো আধ্যৱন্ত পৰ্যটকো আহিব বুলি ভবা হৈছে। বছৰটোৰ বাবে অনলাইন বুকিং কিছুদিন আগৰ পৰাই চলি আছিল। আজিৰ তাৰিখত ১৪৪টা কোঠালিৰ ৭৫শতাংশৰো অধিকৰ অগ্ৰিম বুকিং হোৱা দেখা গৈছে। সকলো ধৰণৰ বিলাসৰ সা-সুবিধাযুক্ত দুজনীয়া কোঠালিৰ প্ৰতি নিশাৰ ভাড়া ১৭৭০ৰিয়ালৰ পৰা ৮৭৭০ৰিয়াল। অন্ততঃ দুদিনৰ বাবে কোঠালি লোৱাটো বাধ্যতামূলক। এক কাটাৰী ৰিয়াল ভাৰতীয় ১৭ টকাৰ সমান হলে কোঠালি উপভোগ কৰাৰ মূল্য নিজেই বুজি লওক। ডোহাৰ কৰনীচৰ কাষত অৱস্থিত মিউজিয়াম অৱ ইচলামিক আৰ্টচৰ কাষৰ সমুদ্ৰতীৰৰ পৰা মটৰবোটত বানানা আইলেণ্ডলৈ কুৰি মিনিটৰ দূৰত্ব।কোনোবাই ইচ্ছা কৰিলে হামাড ইন্টাৰনেশ্বনেল এয়াৰপ'ৰ্টৰ পৰা হেলিকপ্তাৰৰ দ্বাৰাও সেউজী গছ-গছনিৰে ভৰা এই মোহনীয় বানানা আইলেণ্ডৰ ৰিচ'ৰ্টলৈ যাব পাৰে। ৰিচ'ৰ্টৰ আবাসীসকলে বিনামূলীয়া ব্ৰেকফাষ্টৰ বাহিৰে নিজৰ পচন্দৰ খাদ্য ৱেষ্টাৰ্ণ, এচিয়ান, ইটালিয়ান, আৰেবিয়ান ৰেষ্ট্ৰোৰাৰ পৰা ক্ৰয় কৰি খাব পাৰিব।নানাধৰণৰ ইনডোৰ আৰু আউটডোৰ খেল-ধেমালি, সমুদ্ৰী ক্ৰীড়া, হেল্থক্লাব,জিম, চিনেমা,থিয়েটাৰ ,বটানিকেল গাৰ্ডেন, নৌকাবিহাৰ,শিশুৰ খেল-ধেমালি আদিৰ সা-সুবিধা ৰিচ'ৰ্টত পাব। মুঠতে ধন থাকিলে এই সকলো উপভোগ কৰিব পাৰিব। সঁচাই যোগ্যভোগ্য বসুন্ধৰা !
← মাজনিশাৰ আঁচনি (প্ৰতিম প্ৰতাপ বৰুৱা)
ফ্রে'ড চেংগাৰ, কেম্ব্ৰিজ আৰু কিছুমান সপোনৰ পমখেদি -১ (পঙ্কজ বৰা)
কাটাৰৰ ডায়েৰী - ৩ (ডা ভূপেন্দ্ৰ শইইকীয়া)
শিতানত লেখাৰ সংখ্যা Select Category অনুবাদ (274) অনুভৱ (528) অসমীয়া লিখন সঁজুলি (1) আখল (215) ই-কিতাপ (38) কবিতা (1,316) ক্ৰীড়া (36) গল্প (1,217) গ্রন্থ-আলোচনা (133) দেশে-বিদেশে (307) ধাৰাবাহিক (465) প্ৰবন্ধ (1,432) বোলছবি (116) ভাল খবৰ (23) ভিন্নস্বাদ (973) ৰহঘৰা (895) ৱিকিপিডিয়া বাৰ্তা (15) শিল্প আৰু ভাষ্কৰ্য্য (194) শিশু-শিতান (36) শ্ৰব্য-নাট (2) সংখ্যাটোৰ-আঁৰত (69) সম্পাদকলৈ-চিঠি (32) সম্পাদকীয় (139) সৰিয়হ-ফুল (64) সাক্ষাৎকাৰ (112) স্বাস্থ্যকথা (214)
Copyright © 2022 সাহিত্য ডট অৰ্গ. All rights reserved.
Theme: ColorMag by ThemeGrill. Powered by WordPress.
Copying is Prohibited!
